CMY-modellen har ikke en egen fargesirkel da den er den samme som for RGB-modellen. Grunnen er at når CMY-fargene kombineres ved subtraktiv blanding, fremkommer de tre RGB-fargene. Cyan og gult gir grønt, gult og magenta gir rødt og ved å kombinere cyan og magenta, fremkommer blått. Det er denne modellen som i dag benyttes ved fremstilling av fargebilder og i moderne laserskrivere.